CELEX: C2007/140/13
Language: sl
Date: 2007-06-23 00:00:00
Title: Zadeva C-153/07: Predlog za sprejetje predhodne odločbe, ki ga je vložilo Bundesverwaltungsgericht (Nemčija) 20. marca 2007 – Communication Services TELE2 proti Zvezni republiki Nemčiji

23.6.2007   
            
            
               SL
            
            
               Uradni list Evropske unije
            
            
               C 140/8
            
         Predlog za sprejetje predhodne odločbe, ki ga je vložilo Bundesverwaltungsgericht (Nemčija) 20. marca 2007 – Communication Services TELE2 proti Zvezni republiki Nemčiji
   (Zadeva C-153/07)
   (2007/C 140/13)
   Jezik postopka: nemščina
   Predložitveno sodišče
   Bundesverwaltungsgericht (Nemčija)
   Stranke v postopku v glavni stvari
   
      Tožeča stranka: Communication Services TELE2 GmbH
   
      Tožena stranka: Zvezna republika Nemčija
   
      Intervenient: Deutsche Telekom AG
   Vprašanje za predhodno odločanje
   Ali je treba Direktivo Komisije 90/388/EGS z dne 28. junija 1990 o konkurenci na trgih za telekomunikacijske storitve – direktiva o konkurenci (1) – in Direktivo Evropskega parlamenta in Sveta 97/33/ES z dne 30. junija 1997 o medomrežnem povezovanju v telekomunikacijah glede zagotavljanja univerzalne storitve in medobratovalnosti z uporabo načel zagotavljanja odprtosti omrežij (ONP) – direktiva o medomrežnem povezovanju (2) – razlagati tako, da nacionalnemu regulativnemu organu preprečujeta naložiti obveznost operaterju omrežja, medomrežno povezanega z javnim telekomunikacijskim omrežjem, na podlagu katere, naj operaterju s prevladujočim tržnim položajem, plača prispevek za izravnavo primanjkljaja, za leto 2003, ki operaterju omrežja nastane zaradi zagotavljanja krajevnih zank?
   V primeru pritrdilnega odgovora na vprašanje 1:
   Ali mora nacionalno sodišče upoštevati neskladnost take obveznosti, ki ustreza določbi nacionalnega prava, s pravom Skupnosti, v postopku, ki se nanaša na odobritev prispevka operaterju povezanega omrežja?
   
      (1)  UL L 192, str. 10.
   
      (2)  UL L 199, str. 32.